2. ปัจจัยเสี่ยง

2.1 สภาพภูมิอากาศ

ปัจจัยทางด้านสภาพภูมิอากาศสามารถส่งผลกระทบอย่างมีนัยสำคัญต่ออุปสงค์และอุปทานของน้ำมันปาล์ม

ความแปรปรวนของสภาพดินฟ้าอากาศ เช่น การเกิดสภาวะแห้งแล้งอย่างรุนแรง
อาจทำให้ผลผลิตโดยเฉลี่ยของปาล์มน้ำมันลดลงมากกว่า 20%
ผลกระทบจะเกิดขึ้นในปีที่เกิดสภาวะแล้งและในเวลาอย่างน้อยสองปีต่อมาโดยต้นปาล์มจะให้ทะลายปาล์มน้อยลง

สภาวะแห้งแล้งอันยาวนานตั้งแต่เดือนธันวาคม 2552 ถึงเดือนพฤษภาคม 2553
ได้ส่งผลกระทบต่อผลผลิตปาล์มน้ำมันในไตรมาสที่สองและไตรมาสที่สามของปี 2555
แต่ได้ฟื้นตัวอย่างแข็งแกร่งในไตรมาสสุดท้าย

[]

2.2 เขตการค้าเสรีอาเซียนและมาตรการกีดกันทางการค้า

ภายใต้ข้อตกลงเขตการค้าเสรีอาเซียน (AFTA) ตั้งแต่วันที่ 1 มกราคม 2553
จะมีการเปิดตลาดเสรีสำหรับน้ำมันพืชโดยไม่ต้องเสียภาษีศุลกากรในภูมิภาคอาเซียน
แต่ปัจจุบันข้อตกลงนี้ยังไม่มีผลบังคับเต็มที่
การนำเข้าน้ำมันปาล์มมายังประเทศไทยยังอยู่ภายใต้การควบคุมของรัฐบาลเพื่อรักษาเสถียรภาพของตลาดน้ำมันปาล์มในประเทศ
ในไตรมาสที่สองและสามของปี 2555
ผลผลิตน้ำมันปาล์มในประเทศได้ลดลงอันเป็นผลมาจากฤดูแล้งในปี 2552 - 2553
เพื่อเป็นการบรรเทาสภาวะขาดแคลน
รัฐบาลได้จัดเก็บค่าธรรมเนียมพิเศษสำหรับการส่งออกน้ำมันปาล์มดิบเป็นการชั่วคราวในเดือนพฤษภาคม-
มิถุนายนและอนุมัติให้มีการนำเข้าน้ำมันปาล์มกึ่งบริสุทธิ์ประมาณ 40,000 ตัน
หลังจากการนำเข้าผลผลิตได้ฟื้นตัวและทำให้ปริมาณสต๊อคน้ำมันปาล์มส่วนเกินในประเทศสูงขึ้นอย่างรวดเร็วและกดดันราคาขาย
ในปี 2555 ประเทศไทยส่งออกน้ำมันปาล์มรวมกัน 307,386
ตันและปริมาณน้ำมันปาล์มสิ้นปีมีจำนวนสูงสุดเป็นประวัติการณ์ที่ 364,170 ตัน

คาดการณ์อุปสงค์และอุปทานน้ำมันปาล์มดิบในประเทศไทยในปี 2555

  อุปทาน อุปสงค์

  (ตัน) (ตัน)

สต็อคยกมาต้นปี 297,586 การบริโภคภายในประเทศ 932,258

ปริมาณการผลิตน้ำมันปาล์ม 1,892,552 ส่งออกน้ำมันปาล์มบริสุทธิ์ 110,341

นำเข้าน้ำมันปาล์มกึ่งบริสุทธิ์ 40,056 ส่งออกน้ำมันปาล์มดิบ 197,045

อุตสาหกรรมไบโอดีเซล 626,380

________ สต็อคสิ้นปี 364,170

รวม 2,230,194 รวม 2,230,194

ถ้าหากมีการนำมาตรการต่างๆ ทั้งกำแพงภาษีและมาตรการกีดกันอื่นๆ
มาควบคุมการค้าน้ำมันปาล์มอย่างเสรี อาจมีผลกระทบโดยตรงต่ออุตสาหกรรมปาล์มน้ำมันในประเทศ

2.3 การแข่งขันจากน้ำมันถั่วเหลือง น้ำมันเรปซีด และน้ำมันทานตะวัน

น้ำมันถั่วเหลืองจัดเป็นคู่แข่งที่สำคัญของน้ำมันปาล์มทั้งในตลาดโลกและในประเทศ
การแข่งขันกับน้ำมันถั่วเหลืองอาจรุนแรงขึ้น เนื่องจากมีการปลูกถั่วเหลืองเพิ่มขึ้นในอเมริกาใต้
ซึ่งเป็นผลมาจากความต้องการกากถั่วเหลืองที่สูงขึ้น
เพื่อนำไปใช้ในอุตสาหกรรมอาหารสัตว์และผลผลิตที่สูงขึ้นจากการตัดแต่งพันธุกรรม

แต่อย่างไรก็ตามปาล์มน้ำมันสามารถผลิตน้ำมันได้โดยเฉลี่ยเกือบ 5 ตันต่อเฮคแทร์
ในขณะที่ถั่วเหลืองสามารถผลิตได้น้อยกว่า 0.5 ตันต่อเฮคแทร์
ด้วยเหตุผลนี้สัดส่วนของน้ำมันปาล์มในตลาดโลกจึงเพิ่มขึ้นอย่างต่อเนื่อง

ในปัจจุบันน้ำมันปาล์มเป็นสินค้าที่มีความสามารถในการแข่งขันด้านราคาสูงสุดเมื่อเปรียบเทียบกับน้ำมันพืชอื่นๆ
และน้ำมันปาล์มมีผลผลิตสูงสุดและเป็นมิตรต่อสิ่งแวดล้อม เมื่อเปรียบเทียบกับการปลูกพืชน้ำมันอื่นๆ

[]

[]

พื้นที่ปลูกปาล์มน้ำมันทั่วโลกรวมกันมีสัดส่วนน้อยกว่า 1% จากจำนวนพื้นที่เกษตรกรรมทั้งหมด 4.9
พันล้านเฮคแทร์ แต่สามารถผลิตน้ำมันได้ถึง 29% ของปริมาณผลผลิตน้ำมันพืชและไขสัตว์ทั่วโลก

Palm Oil’s Share of World Production

ส่วนแบ่งปริมาณน้ำมันปาล์มในผลผลิตน้ำมันพืชทั่วโลก

Palm Oil Share of World Production

Million tonnes of 17 main oils & fats

ผลผลิตน้ำมันปาล์ม (ล้านตัน) ส่วนแบ่งในผลผลิตของ 17 น้ำมันพืชและไขสัตว์หลักทั่วโลก

1980 4.6 8%

1990 11.0 14%

2000 21.9 19%

2010 45.9 27% (on only 6% of oil crops area)

2020 forecast 78.0 estimated minimum requirement to meet consumption
demand

Source: Oil World

2.4 ความต้องการที่เพิ่มขึ้นทั่วโลก

ความต้องการของน้ำมันและไขสัตว์ในโลกขึ้นอยู่กับการเพิ่มขึ้นของจำนวนประชากร
การเติบโตทางเศรษฐกิจ และแนวโน้มของราคาที่มีความไม่แน่นอนขึ้นอยู่กับอุปสงค์และอุปทาน

ผลผลิตต่อปีของน้ำมันพืชและไขสัตว์หลัก 17 ชนิดในโลกเพิ่มขึ้นจาก 80.7 ล้านตันในปี 2533 เป็น
185 ล้านตันในปี 2555 (ที่มา: Oil World)

ตั้งแต่ปี 2543 อัตราการเติบโตเฉลี่ยสะสมของการบริโภคน้ำมันพืชได้เพิ่มขึ้นร้อยละ 5.2 ต่อปี
โดยที่อัตราการเติบโตเฉลี่ยสะสมของการบริโภคน้ำมันปาล์มได้เพิ่มขึ้นร้อยละ 8.1 ต่อปี
และเป็นแหล่งน้ำมันพืชที่สำคัญของโลก

สภาวะเศรษฐกิจที่แข็งแกร่งในประเทศที่กำลังพัฒนาขนาดใหญ่ คือ อินเดียและจีน
นับว่าเป็นปัจจัยสำคัญต่อการบริโภคที่สูงขึ้น
หากการเจริญเติบโตทางเศรษฐกิจของประเทศอินเดียและประเทศจีนลดลงอาจส่งผลกระทบต่ออัตราการขยายตัวความต้องการน้ำมันพืชของโลกด้วย

[]

Source: Oil World

2.5 ความต้องการเชื้อเพลิงชีวภาพที่เพิ่มขึ้น

ปริมาณการใช้น้ำมันพืชได้เพิ่มขึ้นในอุตสาหกรรมเชื้อเพลิงชีวภาพและการผลิตน้ำมันไบโอดีเซล ในปี
2554/2555 มีการใช้น้ำมันพืชในอุตสาหกรรมดังกล่าว 24.5 ล้านตัน หรือเทียบเท่า 13.4%
ของผลผลิตน้ำมันพืชทั่วโลก

[]

ดูเหมือนว่าการใช้ไบโอดีเซลจะสามารถลดผลกระทบจากน้ำมันปิโตรเลียมต่อการเปลี่ยนแปลงสภาพภูมิอากาศของโลก และการเพาะปลูกปาล์มน้ำมันสามารถลดความยากจนในประเทศด้อยพัฒนาหลายแห่ง โดยเหตุผลนี้ในบางประเทศรวมทั้งประเทศไทยได้ออกกฏหมายบังคับให้ผสมน้ำมันไบโอดีเซลในน้ำมันดีเซล ซึ่งนั่นหมายความว่าการเติบโตของการใช้ไบโอดีเซลในอนาคตไม่ได้อยู่กับปัจจัยด้านราคาแต่เพียงอย่างเดียว และในขณะนี้ราคาน้ำมันพืชได้มีความสัมพันธ์โดยตรงกับราคาน้ำมันปิโตรเลียม

ถ้าความต้องการของผู้ผลิตไบโอดีเซล ทำให้ราคาน้ำมันพืชอยู่ในระดับที่สูงเกินไป
อาจจะมีรัฐบาลบางประเทศยกเลิกการใช้กฎหมายบังคับการใช้ไบโอดีเซล
หรือยกเลิกเงินอุดหนุนการใช้ไบโอดีเซล
ซึ่งอาจเป็นสาเหตุทำให้การใช้ไบโอดีเซลลดลงและทำให้มีปริมาณน้ำมันพืชส่วนเกินในตลาดโลกและราคาที่ลดต่ำลงสำหรับผู้ปลูกปาล์มน้ำมัน

ในปี 2554 ผลผลิตของน้ำมันปาล์มทั่วโลกจำนวน 10% ได้มีการใช้เพื่ออุตสาหกรรมเชื้อเพลิงชีวภาพ
ถ้าหากผู้ใช้น้ำมันไบโอดีเซลมีความห่วงใยเรื่องสภาวะแวดล้อมที่ยั่งยืนของการผลิตน้ำมันปาล์มในอาเซียน
อาจทำให้ความต้องการใช้น้ำมันไบโอดีเซลจากน้ำมันปาล์มลดลง ในระหว่างปี 2533 – 2553
มีการโค่นป่าในโลกจำนวน 300 ล้านเฮคแทร์ และเป็นการใช้เพื่อการปลูกปาล์มน้ำมันเพียง 3%
(ไม่รวมพื้นที่ซึ่งเปลี่ยนจากพืชอื่นมาปลูกปาล์มน้ำมัน) (ที่มา:
องค์การอาหารและการเกษตรแห่งสหประชาชาติ)
แต่อย่างไรก็ตามการปลูกปาล์มน้ำมันก็ยังเป็นประเด็นที่อยู่ในความสนใจและเป็นที่จับตามองขององค์กรพัฒนาเอกชนเพื่อสิ่งแวดล้อมหลายองค์กร

ยูนิวานิชเป็นสมาชิกของสมาคมการผลิตน้ำมันปาล์มอย่างยั่งยืน (RSPO)
และบริษัทมีเจตนารมย์ที่จะได้รับใบรับรองของการเป็นผู้ผลิตน้ำมันปาล์มที่ยั่งยืน
ขณะที่การได้มาซึ่งใบรับรองการเป็นผู้ผลิตน้ำมันปาล์มอย่างยั่งยืนทำให้ต้นทุนการผลิตสูงขึ้น
แต่เป็นโอกาสสำหรับบริษัทอย่างยูนิวานิชที่ได้แสดงให้เห็นถึงการตระหนักและใส่ใจในการดูแลรักษาสิ่งแวดล้อม
เศรษฐกิจและสังคมอย่างยั่งยืนมายาวนาน

2.6 อัตราแลกเปลี่ยน

การทำธุรกิจค้าขายน้ำมันปาล์มระหว่างประเทศจะซื้อขายเป็นเงินดอลลาร์สหรัฐอเมริกา
ผู้นำเข้าและผู้ส่งออกในประเทศไทยอาจจะได้รับผลกระทบจากค่าเงินบาทเมื่อเทียบกับค่าเงินดอลลาร์สหรัฐอเมริกา

ยูนิวานิชใช้สัญญาอัตราแลกเปลี่ยนเงินตราต่างประเทศล่วงหน้าเพื่อป้องกันความเสี่ยงจากอัตราแลกเปลี่ยนดอลลาร์สหรัฐอเมริกาในสัญญาซื้อขายแต่ละราย

2.7 การต่ออายุสัมปทานที่ดิน

บริษัทฯ มีพื้นที่ปลูกปาล์มบางส่วนเป็นพื้นที่สัมปทาน ซึ่งสวนไทยอุตสาหกรรมได้รับการต่อสัมปทานในปี
2536 เป็นระยะเวลาอีก 30 ปี จนถึงปี 2566 ในขณะที่สวนเจียรวานิชได้รับสัมปทานในปี 2526
เป็นระยะเวลา 30 ปี จนถึงปี 2556

ที่ดินที่ใช้ในการเพาะปลูกจริงในสวนเจียรวานิชมีจำนวน 14,241 ไร่ (2,278.6 เฮคแทร์)
นโยบายของรัฐบาลในการต่ออายุสัมปทานที่ดินเพื่อการเกษตรกรรมได้รับการพิจารณาและทบทวนหลายครั้ง
ซึ่งหากรัฐบาลตัดสินใจที่จะไม่ต่ออายุสัมปทานในที่ดินทั้งหมดหรือบางส่วนของสวนเจียรวานิชในปี
2556 จะส่งผลกระทบต่อบริษัทโดยที่พื้นที่ปลูกปาล์มจะลดลง
และโครงการวิจัยของบริษัทหลายโครงการจะต้องถูกยกเลิกไป
ซึ่งทางรัฐบาลได้ตระหนักถึงบทบาทความเป็นผู้นำของบริษัทในโครงการวิจัยและพัฒนาปาล์มน้ำมัน
โครงการปรับปรุงพันธ์และการพัฒนาชุมชนในพื้นที่สวนเจียรวานิช
ซึ่งจะยังคงเป็นผลดีต่ออุตสาหกรรมปาล์มน้ำมันในประเทศต่อไป
บริษัทได้เริ่มดำเนินการยื่นคำขอต่ออายุสัมปทานตั้งแต่เดือนกรกฎาคม 2553
และขณะนี้กำลังรอผลการพิจารณา

2.8 การแข่งขันของโรงงานสกัดน้ำมันปาล์ม

ในประเทศไทยมีการแข่งขันอย่างรุนแรงในการรับซื้อผลปาล์มสดระหว่างโรงงานสกัดน้ำมันปาล์มขนาดใหญ่
50 แห่ง ยูนิวานิชมีส่วนแบ่งในตลาดประมาณ 8%
เมื่อมีโรงงานสกัดแห่งใหม่เกิดขึ้นจึงส่งผลกระทบต่อการรับซื้อผลปาล์มสดกับโรงงานที่มีอยู่เดิมในระดับหนึ่ง

แม้ว่าจะมีโรงงานสกัดแห่งใหม่เกิดขึ้นในอุตสาหกรรมน้ำมันปาล์มทุกปี
แต่ยูนิวานิชยังสามารถบรรลุแผนระยะยาวในการรักษาอัตราการเติบโตไว้ได้
โดยที่บริษัทอาจขยายกำลังการผลิตและจากการขยายพื้นที่ปลูกปาล์มน้ำมันในประเทศไทย
โดยพื้นที่ปลูกปาล์มได้เพิ่มขึ้นจาก 320,000 เฮคแทร์( 2 ล้านไร่ ) ในปี 2546 เป็น 720,000
เฮคแทร์ ( 4.5 ล้านไร่ )ในปี 2555 (ที่มา: สำนักงานเศรษฐกิจการเกษตร) ทั้งนี้
ประเทศไทยจะต้องมีการขยายกำลังการผลิตของโรงงานสกัดในอัตราที่ใกล้เคียงกัน